الإدعاء
- تصميم منتشر بشكل كبير، عليه لوجو موقع "التحرير" وصورة مفتي الجمهورية السابق الدكتور علي جمعة، ومكتوب: "علي جمعة ان الله لا يقبل بصيام شخص يقوم بالدعاء علي رئيس الدوله والمسؤولين".
الكلام ده غير صحيح. الدكتور علي جمعة مقالش التصريح ده، وموقع التحرير منشرش أي خبر بالمحتوى ده.✅✅
لو دققنا في التصميم هنلاقي إن ده مش فونت الخط المستخدم في تصميمات موقع التحرير، وكمان هنلاقي غلطات إملائية صعب موقع صحفي يقع فيها زي “علي” بدل “على”، و”الدوله” بدل “الدولة”. وبالإضافة لده، فالتصميم ده مش تصميم موقع “التحرير” الحالي، ده كان تصميمهم القديم واتغير بقاله فترة.